Karnatski ratovi
<s>Karnatski ratovi () vođeni su sredinom 18. veka između Francuske i Velike Britanije za kolonijalnu prevlast u Indiji.</s><s>Naziv su dobili po jugoistočnoj obali indijskog podkontinenta.</s><s>Bili su ograničenih razmera; vođeni su, uglavnom, snagama istočnoindijskih kompanija dveju zaraćenih zemalja uz podršku indijskih feudalaca.</s>

<s>Prvi Karnatski rat</s>

<s>Prvi Karnatski rat (1746—1748) izbio je kao odjek rata za austrijsko nasleđe.</s><s>Francuzi su, u početku, pokušali da na podrućju Azije ostanu neutralni, da pregovorima sa Britancima osiguraju nesmetani rad svojoj kompaniji.</s><s>Britanska vlada je, međutim, odbila svaki sporazum.</s><s>Neprijateljstva su izbila posle zarobljavanja francuskih trgovačkih brodova.</s><s>U nemogućnosti da se sam odupre britanskim snagama, francuski guverner u Indiji Dipleks pozvao je u pomoć flotu sa Mauricijusa koja je, posle duže opsade, uspela da zauzme Madras.</s><s>Ahenski mir je zaustavio dalje akcije, a Madras je vraćen Britancima.</s>

<s>Drugi Karnatski rat 
Drugi Karnatski rat (1749—1754) počeo je inicijativom Dipleksa, koji je želeo, koristeći se nezadovoljstvom domorodaca prema Britancima kao i dinastičkim borbama karnatskih feudalaca, da se osveti za izgubljeni Madras i proširi francuske posede.</s><s>Posle ograničenih akcija, plašeći se zaoštravanja odnosa sa Velikom Britanijom u Severnoj Americi, francuska vlada smenila je Dipleksa i zaključila mir.</s>

<s>Treći Karnatski rat</s>

<s>Treći Karnatski rat (1757—1763) vođen je u okviru sedmogodišnjeg rata.</s><s>Francuzi, kao i u prvom ratu, nisu želeli da pogoršavaju svoj položaj u kolonijama i izbegavali su otvorena neprijateljstva.</s><s>Bitka kod Plesija (juna 1757.), posle koje je ceo Bengal pao u ruke Britanaca, odlučila je dalji tok događaja.</s><s>Ograničeni samo na Pondišeri, bez šireg zaleđa, Francuzi supokušali da pojačanjima iz metropole zaustave dalje nadiranje neprijatelja.</s><s>Nekoordinirane akcije njihovih pomorskih i kopnenih snaga omogućile su Britancima da, najpre potuku njihovu flotu kod Madrasa, a zatim da unište i njihove snage na kopnu u blizini Vandivaša i osvoje Pondišeri.</s><s>Time je rešena sudbina francuskih poseda u Indiji.</s>

<s>Povezano 
 Rat za austrijsko nasleđe
 Sedmogodišnji rat
 Britanska istočnoindijska kompanija
 Francuska istočnoindijska kompanija</s>

<s>Izvori 
 Vojna enciklopedija, tom 4 (246)</s>

<s>1740-e
1750-e
1760-e
Britanski ratovi
Francuski ratovi
Indijski ratovi
Rat za austrijsko nasljedstvo
Sedmogodišnji rat
Kraljevina Francuska
Kraljevstvo Velika Britanija
Mogulska Monarhija</s>

